Jinstab is-seba’ katavru fi blokk t’appartamenti f’Pariġi fi Franza, li nqerdu kompletament fi splużjoni. L-Awtoritajiet Franċiżi qalu li l-isplużjoni seħħet minn xogħol ta’ cables tal-gass u l-elettriku li kien għaddej fil-lvant tas-subborg ta’ Rosny-sur-Bois. Fl-isplużjoni weġġgħu ukoll 11-il persuna. Il-ħaddiema tas-salvataġġ għadhom għaddejjin bi tfittxija għal persuna oħra li għadha rrapurtata nieqsa. F’din it-tragedja nqatlu omm u ż-żewġ uliedha subien adoloxxenti, kif ukoll tifel ieħor t’għaxar snin u tliet adulti oħra. Skont il-media Franċiżi, l-blokk t’appartamenti fuq erba’ sulari inqasam fi tnejn bl-ispluzzjoni l-bieraħ fis-7 a.m. Raġel li għandu ‘l fuq minn 50 sena u li kien jgħix fil-pjar terran kien għadu nieqes.